[{"text_idx": "#000001", "text": "La komitato de la Stelo decidis, dum sia kunsido de la 11-a de oktobro, halti la projekton FestiLangues, destinata al la junuloj kaj studentoj, pro manko de financa subteno.\nLa Stelo dankas c\u0302iujn, kiuj pretis helpi por la organizo de la evento au\u0306 animi seminariojn kaj konferencojn. La temoj kiuj estis elektitaj traktig\u0302os lau\u0306eble dum la venontaj Kasta-festoj."}, {"text_idx": "#000002", "text": "La Stelo kondukis dum du jaroj subtenan projekton kiu celis akompani kaj transdoni kompetencojn al loka Esperanta asocio en Suda Kivuo (DRK), pli precize en la villag\u0302o Kiliba."}, {"text_idx": "#000003", "text": "La projekto konsistis en subteno de la asocio KAE (Klubo de la Amikoj de Esperanto) : socia, agrikultura kaj eduka strukturo kiu uzas Esperanton por komuniki kaj trovi helpon eksterlande."}, {"text_idx": "#000009", "text": "La asocio La Stelo starigis budon dum la evento Alternatiba kiu okazis en G\u0302enevo en septembro 2015."}, {"text_idx": "#000010", "text": "Dum tiuj du au\u0306tunaj tagoj, pluraj interesitaj personoj tie informig\u0302is pri Esperanto kaj g\u0302iaj konkretaj uzoj."}, {"text_idx": "#000011", "text": "Enketo pri E-parolantoj en g\u0302eneva regiono"}, {"text_idx": "#000012", "text": "En 2015, tri aktivaj membroj de La Stelo starigis retan enketon por pli profunde koni la E-parolantojn de g\u0302eneva regiono cele al vigligo de loka E-vivo."}, {"text_idx": "#000013", "text": "Alvoko estis sendita en la tuta regiono. La enketo celis kolekti datumojn demografiajn, pri lingvo-nivelo kaj pri uzo efektiva au\u0306 dezirita de Esperanto c\u0302e tiu grupo."}, {"text_idx": "#000014", "text": "La demandaro enhavis ses demand-kategorioj: geografiaj datumoj, lingvo-konoj, lernado de Esperanto, alig\u0302o al grupoj kaj partopreno en renkontig\u0302oj, uzo aktuala kaj dezirita de Esperanto, kaj laste plej s\u0302atataj tipoj de renkontig\u0302o en G\u0302enevo."}, {"text_idx": "#000015", "text": "Malfermita en marto 2015, la demadaro estis plenigita de 42 personoj (17 viroj kaj 25 virinoj ag\u0302aj inter 9 kaj 78 jaroj). C\u0302iuj okup-kategorioj figurasen g\u0302i: lernantoj/studentoj, profesie aktivaj au\u0306 hejm-laborantoj, emeritoj."}, {"text_idx": "#000016", "text": "Plejmulto de la respondintoj indikis havi mezan lingvo-kapablon kaj estas pli receptikapablaj (parola au\u0306 skriba kompreno) ol produktipovaj (paroli au\u0306 skribi). E-parolantoj de g\u0302eneva regiono lernis la lingvon de multaj diversaj manieroj, sed plejmulto indikis uzon de retkurso (nome Lernu.net) au\u0306 de vojag\u0302oj. Lau\u0306 la rezultoj, la efektiva uzo de la lingvo estas tre bunta: komuniki dum renkontig\u0302oj au\u0306 skribe kun eksterlandaj skrib-amikoj, por hejmakcepti eksterlandajn vojag\u0302antojn, por vojag\u0302i, por inters\u0302ang\u0302i ideojn internaciskale, por legi librojn au\u0306 au\u0306skulti muzikon/radioelsendojn, por konatig\u0302i kun novaj personoj, au\u0306 simple por propra plezuro."}, {"text_idx": "#000017", "text": "Konkludo: Esperanto estas vers\u0302ajne uzata en G\u0302enevo per tre malsimilaj personoj inter 9 kaj 78 jarag\u0302aj."}, {"text_idx": "#000019", "text": "Els\u0302uti la rezulton de la enketo (franclingve) en la formato xls"}, {"text_idx": "#000021", "text": "Protokoloj de la G\u0302eneralaj Jarkunvenoj 2016-2021"}, {"text_idx": "#000022", "text": "Protokoloj de la G\u0302eneralaj Jarkunvenoj"}]